ปัจจัยความเสี่ยง

ธุรกิจโรงพยาบาลถือได้ว่าเป็นการให้บริการที่เป็นความจำเป็นขั้นพื้นฐานในการดำรงชีวิต
ซึ่งจะขยายไปตามจำนวนประชากรที่เพิ่มขึ้น และจะมีการขยายตัวเพิ่มสูงขึ้น
เมื่อประชากรมีระดับการศึกษาและฐานะทางเศรษฐกิจและสังคมที่ดีขึ้น
ในขณะที่ประเทศมีการพัฒนาก้าวหน้าไปอย่างไม่หยุดนิ่ง
ความผันผวนหรือความเสี่ยงในการดำเนินธุรกิจโรงพยาบาล จึงมีน้อยกว่าธุรกิจอื่น ๆ โดยทั่วไป
อย่างไรก็ดีก็ยังคงมีปัจจัยบางประการที่อาจจะมีผลกระทบต่อการดำเนินงานในอนาคตของบริษัทได้คือ

1.1 เงินลงทุนบริษัทในเครือและบริษัทที่เกี่ยวข้องกัน

1.1.1 เงินลงทุนในบริษัท Taphos No. 1 จำกัด

บริษัท Taphos No. 1 จำกัด เป็นบริษัทลงทุน (Holding company)
ที่ได้ใบอนุญาตเปิดดำเนินการโรงพยาบาลฮานอย อินเตอร์เนชั่นแนล ประเทศเวียดนาม
โดยเป็นการร่วมลงทุนกับ 3 กลุ่ม คือ ภาคเอกชนของไทย, ประเทศออสเตรเลีย ร่วมทุน 70%
และรัฐบาลเวียดนามร่วมลงทุน 30%
ซึ่งปัจจุบันบริษัทดังกล่าวยังไม่เปิดดำเนินการและไม่มีผลประกอบการ

โดยตามที่มีการตกลงร่วมลงทุนครั้งแรกในปี 2540 บริษัท เชียงใหม่ธุรกิจการแพทย์ จำกัด
(มหาชน) จะเข้าไปรับจ้างบริหารที่โรงพยาบาลฮานอย อินเตอร์เนชั่นแนล ประเทศเวียดนาม
หลังจากเปิดดำเนินงาน

แต่เนื่องจากสภาวะเศรษฐกิจในเอเซียตกต่ำได้มีผลกระทบต่อการลงทุนดังกล่าว บริษัทฯ
จึงมีนโยบายที่ชะลอการลงทุน
เนื่องจากสภาพแวดล้อมทางเศรษฐกิจซึ่งปัจจุบันประเทศไทยและบางประเทศในเขตภูมิภาคเอเซียแปซิฟิคประสบปัญหาความยุ่งยากทางด้านเศรษฐกิจอันเกี่ยวเนื่องกับการลดลงของมูลค่าของหน่วยเงินตรา
และการลดลงของความเจริญเติบโตทางเศรษฐกิจของประเทศ ซึ่งเหตุผลดังกล่าวอาจทำให้บริษัทฯ
ได้รับผลกระทบความเสี่ยงจากการลงทุนด้วย

1.1.2 บริษัท พิษณุโลกอินเตอร์เวชการ จำกัด

เป็นบริษัทที่ดำเนินกิจการโรงพยาบาลเอกชนในจังหวัดพิษณุโลกในนาม
“โรงพยาบาลอินเตอร์เวชการ” เนื่องจากบริษัทฯ
ดังกล่าวมีผลการดำเนินงานขาดทุนติดต่อกันมาเป็นเวลาหลายปี
ประกอบกับภาวะหนี้สินที่จะต้องดำเนินการแก้ปัญหา
ซึ่งปัจจุบันอยู่ระหว่างการดำเนินการปรับปรุงโครงสร้างหนี้ใหม่

1.1.3 บริษัท โรงพยาบาลภัทร จำกัด

เป็นโรงพยาบาลเอกชนในจังหวัดปทุมธานี เริ่มดำเนินกิจการมาประมาณ 2 ปี
แต่เนื่องด้วยภาวะเศรษฐกิจโดยรวมที่ชะลอตัวลง
ประกอบกับแนวโน้มธุรกิจโรงพยาบาลเอกชนในเขตกรุงเทพมหานครและปริมณฑลมีการแข่งขันค่อนข้างสูง
เป็นผลทำให้ผลการดำเนินกิจการของโรงพยาบาลไม่ดีเท่าที่ควร
อีกทั้งยังมีภาระหนี้สินจำนวนมากที่เป็นแหล่งเงินทุนที่เคยนำมาใช้ในการดำเนินกิจการของโรงพยาบาล

จากสถานการณ์ดังกล่าวก่อให้เกิดความเสี่ยงแก่บริษัท เชียงใหม่ธุรกิจการแพทย์ จำกัด (มหาชน)
ในฐานะผู้ลงทุนในบริษัทดังกล่าวข้างต้น ที่จะไม่ได้รับผลตอบแทนจากการลงทุน
หรือเกิดการขาดทุนในเงินลงทุนดังกล่าว ทั้งนี้ขึ้นอยู่กับความสามารถของแต่ละบริษัท
ที่จะหาแหล่งเงินทุนเพื่อแก้ไขปัญหาสภาพคล่องที่มีอยู่และดำเนินการแก้ปัญหาเกี่ยวกับผลการดำเนินงานเพื่อก่อให้เกิดกำไรในอนาคตได้
อย่างไรก็ตามบริษัท เชียงใหม่ธุรกิจการแพทย์ จำกัด (มหาชน)
ได้มีการตั้งสำรองการด้อยค่าของเงินลงทุนดังกล่าวไว้ในงบการเงินของบริษัทฯ เป็นที่เรียบร้อยแล้ว

-4- รายงานการเปิดเผยข้อมูลประจำปี 2544

1.2 ความเสี่ยงทางด้านการลงทุน

  ความเสี่ยงทางด้านการลงทุนจากการแข่งขันที่สูงขึ้น
  นอกจากจะทำให้มีต้นทุนด้านบุคลากรสูงขึ้นแล้ว ยังทำให้ต้นทุน

ในด้านอื่นสูงขึ้น ได้แก่การลงทุนในด้านเครื่องมือและอุปกรณ์ทางการแพทย์ให้ทันสมัยอยู่เสมอ
เพื่อเพิ่มประสิทธิภาพในการให้บริการ และสร้างภาพพจน์ที่โดดเด่นกว่าคู่แข่งขัน
เพื่อรักษาและขยายส่วนแบ่งทางการตลาดไว้ให้ได้

1.3 ภาวะเศรษฐกิจโดยรวมของประเทศ

  ภาวะเศรษฐกิจโดยรวมของประเทศ ปัญหาคนว่างงาน
  ซึ่งจะมีผลกระทบต่อรายได้เป็นอย่างมากต่อทุก ๆ ธุรกิจ รวม

ถึงธุรกิจโรงพยาบาลด้วย

-5- รายงานการเปิดเผยข้อมูลประจำปี 2544